wickkiey/tamil-wikipedia-chunked huggingface dataset:
# அருந்ததி கோஸ்

## ஆரம்ப கால வாழ்க்கை

கோஸ் மும்பையில் வளர்ந்து கதீட்ரல் மற்றும் ஜான் கோனன் பள்ளியில் படித்தார். கொல்கத்தாவிலுள்ள லேடி பிராபோர்ன் கல்லூரியில் பட்டம் பெற்ற இவர், 1963ஆம் ஆண்டில் இந்திய வெளியுறவுச் சேவையில் சேருவதற்கு முன்பு சாந்திநிகேதனில் உள்ள விஸ்வ-பாரதி பல்கலைக்கழகத்தில் படித்தார்.  
இவர், ஒரு முக்கிய வங்காள குடும்பத்தைச் சேர்ந்தவர். இவர் முன்னாள் உச்சநீதிமன்ற நீதிபதியான ரூமா பாலின் சகோதரியும் பிரசார் பாரதியின் முன்னாள் தலைவரான பாஸ்கர் கோஸின் சகோதரியும் ஆவார். 1997ஆம் ஆண்டில் அசாம் ஐக்கிய விடுதலை முன்னணியால் கடத்தப்பட்டு கொல்லப்பட்ட ஒரு சமூக சேவகரும் பத்திரிகையாளருமான சாகரிகா கோஸ் மற்றும் சஞ்சய் கோஸ் ஆகியோரின் அத்தையுமாவார்.
# அருந்ததி கோஸ்

## தொழில்

கோஸ் தனது தொழில் வாழ்க்கையில், ஆஸ்திரியா, நெதர்லாந்து, வங்காளதேசம், நியூயார்க் போன்ற நாடுகளில் ஆகியவற்றில் பணியாற்றினார். 1971 வங்காளதேச அரசாங்கத்தின் முக்கிய பொறுப்பாளராகவும் இருந்தார்.
# அருந்ததி கோஸ்

## ஓய்வுக்குப் பிந்தைய வாழ்க்கை

இவர் 2016 இல் புற்றுநோயால் இறக்கும் வரை பல செயல்களில் தீவிரமாக ஈடுபட்டார். இவர் 1998 முதல் 2004 வரை ஒன்றிய அரசுப்பணியாளர் தேர்வாணையத்தின் (யுபிஎஸ்சி) உறுப்பினராக இருந்தார். 1998 முதல் 2001 வரை ஆயுதக் குறைப்பு தொடர்பான ஐ.நா பொதுச்செயலாளரின் ஆலோசனைக் குழுவில் உறுப்பினராக இருந்தார். 2004 முதல் 2005 வரை பொருளாதார, சமூக மற்றும் கலாச்சார உரிமைகளுக்கான குழுவில் இந்தியாவிலிருந்து உறுப்பினராக இருந்தார். இவர் 2004 முதல் 2007 வரை பாதுகாப்பு ஆய்வுகள் மற்றும் பகுப்பாய்வுகளுக்கான நிறுவனத்தின் நிர்வாகக் குழுவில் உறுப்பினராக இருந்தார். 2007 ஆம் ஆண்டில் வெளியுறவு அமைச்சகத்தால் அமைக்கப்பட்ட ஆயுதப் பரவல் மற்றும் குறைப்பு தொடர்பான பணிக்குழுவில் உறுப்பினராகவும் இருந்தார்.
# அருந்ததி கோஸ்

## மரியாதைகள்

- மார்ச் 27, 2012 அன்று வங்கதேச அரசாங்கத்தால் "விடுதலைப் போர் மரியாதைக்குரிய நண்பர்கள்" எனக் கௌரவிக்கப்பட்டார்.
# காமாக்யா நரேன் சிங்

இராம்கரைச் சேர்ந்த மகாராஜா பகதூர் **காமாக்கியா நரேன் சிங்** பகதூர் (Kamakhya Narain Singh) (10 ஆகத்து 1916 &ndash; 7 மே 1970) , சார்க்கண்டு இராம்கர் இராச்சியத்தின் ஜமீந்தாரும் பின்னர் அரசியல்வாதியும் ஆவார். இவர் நரேன் வம்சத்தைச் சேர்ந்தவர்.
# காமாக்யா நரேன் சிங்

## ஆரம்ப ஆண்டுகள்

இராய்ப்பூரில் உள்ள இராஜ்குமார் கல்லூரியிலும், அஜ்மீர் மாயோ கல்லூரியிலும் கல்வி பயின்றார். இவர் தனது தந்தை இராஜ லட்சுமி நரேன் சிங் இறந்தவுடன் 1919 இல் இராம்கர் ராஜாவானார்.
# காமாக்யா நரேன் சிங்

## அரசியல் வாழ்க்கை

இவர் தனது சொந்த அரசியல் கட்சியை (இராம்கரின் ஜனதா கட்சி) உருவாக்கி, அப்போது பீகாரில் ஒரு முக்கிய தலைவராக இருந்தார். தேர்தல் பிரச்சாரத்தில் ஹெலிகாப்டர்களைப் பயன்படுத்திய முதல் குடும்பம் இவரது குடும்பம் (நரேன் ராஜ் பரிவார்) ஆகும். பீகார் நில உரிமையாளர் சங்கம் மற்றும் அகில இந்திய சத்திரிய மகாசபாவின் துணைத் தலைவராகவும் பணியாற்றினார். இராஜ்குமார் கல்லூரியின் நிர்வாக குழு மற்றும் பொதுக் குழுவின் உறுப்பினராகவும் இருந்தார். மேலும், பீகார் போர் குழுவின் செயற்குழு உறுப்பினராகவும் இருந்தார். இவர் 1943 மற்றும் 1953 ஆம் ஆண்டுகளில் அகில் பாரதிய சத்ரிய மகாசபாவின் தலைவராகவும் பணியாற்றினார்.  
இராம்கர் மாநிலம் முறையாக இந்தியக் குடியரசில் சேர்ந்ததையடுத்து இவர் 1946 இல் அரசியலில் நுழைந்தார். 1952 பீகார் சட்டமன்றத் தேர்தலில், இவர் தன்பாத்திலிருந்து சுதந்திராக் கட்சியின் வேட்பாளராக போட்டியிட்டார். ஆனால் ஒரு பிரபல சுதந்திர போராட்ட வீரரும் தொழிலாளர் உரிமைத் தலைவரான புருஷோத்தம் கே சௌகான் என்பவரிடம் தோற்றார். பின்னர் 1967ஆம் ஆண்டு பீகார் சட்டமன்றத் தேர்தலில், ராஜா பகதூரின் ஜனதா கட்சி ஆளும் காங்கிரசு அரசாங்கத்திற்கு கடுமையான போட்டியை வழங்கியது. இவரும் இவரது தம்பி வசந்த் நரேன் சிங் ஆகியோர் பீகார் முதல்வர் மகாமயா பிரசாத் சின்ஹா தலைமையிலான அரசாங்கத்தில் அமைச்சரவை அமைச்சர்களாக ஆனார்கள். இவர் துணை முதல்வராக்கப்படாததால் கட்சியில் இருந்து விலகினார். 1960களின் பிற்பகுதியில், பீகாரில் ராஜபுத்திர மேலாதிக்கத்திற்கு எதிராக பிரபலமாக இருந்தார். ராஜ்புத் தலைவரான சத்யேந்திர நாராயண் சின்ஹாவுக்கு (அப்போது " பீகாரில் வரவிருக்கும் முதல்வர் " என்று கருதப்பட்டார்) எதிராக இருந்தார். இவரது கட்சி பின்னர் சுதந்திராக் கட்சியுடன் இணைந்தது. இவரது குடும்ப உறுப்பினர்கள் பலர் முக்கியமான அரசியல் செயற்பாட்டாளர்கள் மற்றும் சட்டமன்ற உறுப்பினர்களாக மாறினர்.
# காமாக்யா நரேன் சிங்

## இறப்பு

இதய நிறுத்தம் காரணமாக 7 மே 1970 அன்று கொல்கத்தாவில் உள்ள தனது இல்லத்தில் இறந்தார்.
# விசாகப்பட்டினம் பல்லுயிர் பூங்கா

விசாகப்பட்டினம், **பல்லுயிர் பூங்கா** (*Biodiversity Park, Visakhapatnam*), என்பது அயல் சூழலில் தாவரங்களைப் பாதுகாக்கும் தாவரவியல் பூங்கா ஆகும். இது இந்தியாவின் ஆந்திராவின் விசாகப்பட்டினத்தில் அமைக்கப்பட்டுள்ளது. இந்த பூங்கா, இராணி சந்திரமணி தேவி அரசு மருத்துவமனை வளாகத்தில் பரப்பளவில் அமைந்துள்ளது . அரசு சாரா, பதிவுசெய்யப்பட்ட, சுற்றுச்சூழல் அமைப்பான விசாகப்பட்டினம் ஓங்கில் இயற்கைப் பாதுகாப்பு சமூகத்தினால் (டி.என்.சி.எஸ்) 13 ஆண்டுகளாகப் பராமரித்து வரப்படுகிறது. தற்பொழுது மருத்துவமனை நிர்வாகம் மற்றும் விசாகப்பட்டினம் பெருநகர மண்டல மேம்பாட்டு ஆணையத்துடன் இணைந்து பராமரிக்கப்படுகிறது. இந்த பூங்கா 5 ஜூன் 2002 அன்று திறக்கப்பட்டது. இந்த பூங்காவில் 2,000க்கும் மேற்பட்ட தாவரங்கள் உள்ளன. மேலும் 60 வகையான பறவைகள் மற்றும் 105 வகையான பட்டாம்பூச்சிகளின் வருகைப் பதிவு செய்யப்பட்டுள்ளது. இந்த பூங்கா மாணவர்களுக்குக் கல்வி மற்றும் விழிப்புணர்வுணர்வினையும், ஆராய்ச்சியாளர் மற்றும் தாவரவியலாளர்கள், விலங்கியல் வல்லுநர்களுக்கு "வாழ்க்கை ஆய்வகமாக" உள்ளது.
# விசாகப்பட்டினம் பல்லுயிர் பூங்கா

## மண்டலங்கள்

பூங்காவில் 10 முக்கிய பிரிவுகளின் கீழ் தாவரங்கள் உள்ளன:  
- கோயில் காடுகள்
- சுராசிக் காலத் தாவரப்பகுதி-வாழும் தொல்லுயிர் தாவரங்கள்
- கள்ளி வகைத் தாவரங்கள்
- அலங்காரத் தாவரங்கள்
- நீர் வாழ்த் தாவரங்கள்
- மருத்துவ/மூலிகை/வாசனைத் தாவரங்கள்
- பூச்சி உண்ணும் தாவரங்கள்
- ஆர்க்கிட்
- பன்னம் (பெரணி வகை)
- மூங்கில் மற்றும் பனைத் தாவரங்கள்  
இந்த பிரிவுகளில் பல்வேறு அரியத் தாவரங்கள் உள்ளன. பாசில் மரம் (*ஜின்கோ பிலோபா* ) மற்றும் தாவரவியல் அதிசயங்களான, கிருஷ்ணாவின் வெண்ணெய் கோப்பை, புனித சிலுவை, இயேசு புன்னகை, ஆட்டோகிராப் மரம், பெருக்க மரம், மிக்கி மவுஸ் மரம், சிரிக்கும் புத்த மூங்கில், ஆக்டோபஸ் மரம் போன்ற விந்தையான மரங்களும் காணப்படுகிறது. இது 'பசுமை வீடு அல்லது பசுமை வலையிடப்பட்ட வீடு', 'குளம்', 'கற்றாழை & சதைப்பற்றுள்ள தாவர பாதுகாப்பிடம்’ உள்ளன. இந்த பூங்காவில் பயிற்சிப் பட்டறை மற்றும் பயிற்சித் திட்டங்களை நடத்துவதற்காக பயிற்சி மையமும் தொடங்கப்பட்டுள்ளது.
# விசாகப்பட்டினம் பல்லுயிர் பூங்கா

## செடிகள்

பல்லுயிர் பூங்காவில் பின்வரும் தாவரங்கள் உள்ளன:  
- புனித காடுகள்/கோயில் காடுகள் மண்டலம்: விநாயகர் வழிபாடு (21 தாவரங்கள்), நட்சத்திர வனம்/பிறப்பு நட்சத்திரங்கள் அல்லது நட்சத்திர விண்மீன்கள் (27 தாவரங்கள்), ராசி வனம்/இராசி அறிகுறிகள் (12 தாவரங்கள்), சப்த ரிஷி வனம்/7 இந்திய முனிவர்கள் தோட்டம் (7 தாவரங்கள்) மற்றும் நவகிரக வன (9 தாவரங்கள்).
- மருத்துவ/மூலிகை மற்றும் நறுமணப் பொருட்கள்: செஞ்சந்தனம், சந்தனம், காந்தள், சர்பகந்தி, சிறுகுறிஞ்சா, கோஸ்டஸ் இக்னியஸ் உள்ளிட்ட 500 வகையான மருத்துவ தாவரங்கள்.
- அலங்காரத் தாவரங்கள்: 200க்கும் மேற்பட்ட வகைகள், நாகலிங்க மரம், பேசிபுளோரா, பெருகிள்ளை, ஜேம்சு பாண்ட் 007, ஒச்னா செரூலேட்டா.
- கற்றாழை: கோல்டன் பீப்பாய் கற்றாழை எக்கினோகாக்டஸ் க்ரூசோனி, ரூபிபால் கற்றாழை ஜிம்னோகாலிசியம் மிஹானோவிச்சி உட்பட கிட்டத்தட்ட 100 வகைகள்
- கல்செடி (பேரினம்): லித்தோப்சு சிற்றினங்கள், 300
- நீர் வாழ்தாவரங்கள்: விக்டோரியா அமசோனிகா உட்பட 50க்கும் மேற்பட்ட இனங்கள். அல்லி, தாமரை, ஈக்விசிட்டம், வாலிஸ்நேரியா, ஹைட்ரில்லா, பொட்டாமோகெட்டன். இந்தப் பூங்காவில் அலையாத்தித் தாவரங்களான*அவிசென்னியா மரீனா* சுவாச வேர்களுடனும் (காற்று வேர்), அகேந்தோபைலம் முதலியன
- புரோமிலியாட்சு: 15 வகைகள், டில்லாண்டிசியா.
- பன்னம்: நெப்ரோலெப்பிசு (வாள் பெரணி), பறவைக் கூடு பன்னம், டெரிசு, பாலிபோடியம், நட்சத்திரப் பன்னம், இதயப் பன்னம்.
- பூச்சி உண்ணும் தாவரங்கள்: கெண்டி ( தாவரக் குடுவை).
- மூங்கில் தோப்பு: சிரிக்கும் புத்த மூங்கில் *பம்புசா வென்ட்ரிகோசா*, தங்க மூங்கில், பச்சை மூங்கில் உள்ளிட்ட 5 வகையான மூங்கில் காணப்படுகின்றன.
- பனைத் தோப்பு: 25க்கும் மேலான இனங்கள். *வோடியெடியா பைபர்கட்டா*, கூந்தற்பனை, *ஹைப்போர்பி லேஜெனிகலிசு*, *சைரோஸ்டேகைசு ரென்டா*
- ஆர்போரேட்டம்: இதில் 200க்கும் மேற்பட்ட பூர்வீக மற்றும் கவர்ச்சியான மர இனங்கள் உள்ளன.
# விசாகப்பட்டினம் பல்லுயிர் பூங்கா

## பறவைகள்

இந்தப் பூங்காவில் 60 வகையான பறவைகள் உள்ளதாகப் பதிவு செய்யப்பட்டுள்ளன. இவற்றில் முக்கியமானவை பொன்முதுகு மரங்கொத்தி, புள்ளி ஆந்தை, பராக்கீட்ஸ், கருங்கொண்டை நாகணவாய், செம்போத்து, செம்மீசைச் சின்னான், ஊதாத் தேன்சிட்டு மற்றும் கூகை ஆந்தை.
# விசாகப்பட்டினம் பல்லுயிர் பூங்கா

## பட்டாம்பூச்சிகள்

பட்டாம்பூச்சிகளில் 6 குடும்பங்களைச் சேர்ந்த 100க்கும் மேற்பட்ட இனங்கள் விசாகப்பட்டினத்தில் கிழக்கு தொடர்ச்சி மலைக் காடுகளில் காணப்படுகின்றன. இதில் அழகிகள் பட்டாம்பூச்சிக் குடும்பத்தில் 10க்கும் மேற்பட்ட இனங்களும் வெள்ளையன்கள் பட்டாம்பூச்சி குடும்பத்தில் 20க்கும் மேற்பட்ட இனங்களும், வரியன்கள் பட்டாம்பூச்சிக் குடும்பத்தில், 30 க்கும் மேற்பட்ட இனங்களும் நீலன்கள் பட்டாம்பூச்சிகள் குடும்பத்தில் 20 க்கும் மேற்பட்ட இனங்களும், ரியோடினிடே குடும்பத்தில் ஒரு இனமும் தாவிகள் பட்டாம்பூச்சி குடும்பத்தில் 10 இனங்களும் இங்குக் காணப்படுகின்றன. பருவகாலங்களில் ஆண் பட்டாம்பூச்சிகள் *குரோடலேரியா ரெட்டுசாசா,* கிலுகிலுப்பை, தேள் கொடுக்கி போன்ற தாவரங்களைக் கூட்டமாகச் சுற்றி அவற்றிலிருந்து ஆல்கலாய்டுகளை இனப்பெருக்கத்திருக் தேவைக்காக உறிஞ்சுகின்றன.
# விசாகப்பட்டினம் பல்லுயிர் பூங்கா

## ஹுத்ஹுதுத் புயல்

அக்டோபர் 2014இல் ஹுத்ஹுதுத் புயல் கிழக்கு இந்தியா மற்றும் நேபாளத்தில் பெரும் சேதத்தையும் உயிர் இழப்பையும் ஏற்படுத்தியது. முழு பூங்காவும் கடுமையாகச் சேதமடைந்து கிட்டத்தட்ட ஒரு மயானம் போலக் காட்சியளித்தது. அனைத்து மர இனங்களும் வேரோடு வீழ்ந்தன. வேலிகளும் அழிக்கப்பட்டன. குளம், பசுமைக் குடில், கற்றாழை வீடு இடிந்து விழுந்து சேதமடைந்தன. அரசாங்க உதவியுடன் மாணவ தன்னார்வலர்களால் இந்த பூங்கா ஒரு வருட காலத்திற்குள் சீரமைக்கப்பட்டு புத்துயிர் பெற்றது.
# விசாகப்பட்டினம் பல்லுயிர் பூங்கா

## விருதுகள்

விசாகப்பட்டினத்தின் பல்லுயிர் பூங்காவின் வளர்ச்சி மற்றும் பராமரிப்பிற்காக ஓங்கில் இயற்கை பாதுகாப்பு சங்கம் (டி.என்.சி.எஸ்) ஆந்திர மாநில அரசின் மாநில அளவிலான இரண்டு விருதுகளைப் பெற்றுள்ளது.
# தின்டிமசு

***தின்டிமசு*** (*Dindymus*) என்பது பைரோகோரிடே குடும்பத்தினைச் சார்ந்த பழைய உலக பூச்சி பேரினமாகும் . இவை பெரும்பாலும் லைகாயிடே குடும்ப பூச்சிகளுடன் தவறாக இனம் காணப்படுகிறது. ஆனால் தலையில் தனிக் கண்கள் இல்லாததால் வேறுபடுகின்றன. *தி. ரூபிகினோசசு*, *தி. புல்ச்சர்*, *தி. பைரோக்ரசு* உள்ளிட்ட பல இனங்கள் தீங்குயிரிகளை உண்பதால் நன்மை பயக்கின்றன. ஆனால் *டி* . *வெர்சிகலர்* தாவர தீங்குயிரியகும்.
# தின்டிமசு

## சிற்றினங்கள்

பயோலேப் பட்டியல்கள்:  
துணையினம் *கார்னிடிண்டிமசு* இசுடெக்லிக், 2005  
1. தின்டிமசு அப்டோமினலிசு டிஸ்டண்ட், 1914
1. தின்டிமசு கிரிசியசு இசுடெக்லிக், 2006
1. தின்டிமசு இசுட்ராலெனி ஸ்கௌடெடன், 1933
# பைரோகோரிசு

***பைரோகோரிசு** (Pyrrhocoris)* என்ற பேரினம் பைரோகோரிடே குடுப்பத்தினைச் சார்ந்த பருத்திக்கறை பூச்சிகளாகும்.  
*பைரோகோரிசு* பேரினத்தின் கீழ் ஆறு சிற்றினங்கள் உள்ளன. இதில் நன்கு அறியப்பட்ட சிற்றினமாக *பைரோகோரிசு ஆப்டிடெரசு* உள்ளது*.* பொதுவாக இது நெருப்பு பூச்சி, சிவப்பு தீ பூச்சி, லிண்டன் பூச்சி, சாறு உறிஞ்சும் பூச்சி, மற்றும் சிவப்பு சிப்பாய் பூச்சி என்று அழைக்கப்படுகிறது. இந்த சிற்றினத்தின் உயிரியலின் பல அம்சங்கள் விரிவாக ஆய்வு செய்யப்பட்டுள்ளன.  
இந்தப் பேரினத்தில் உள்ள சிற்றினங்கள்:  
- *பைரோகோரிசு ஏப்டெரசு*
- *பைரோகோரிசு புசுகோபங்டடசு*
- *பைரோகோரிசு விளிம்பு*
- *பைரோகோரிசு சிபிரிகசு*
- *பைரோகோரிசு சினுவாடிகோலிசு*
# ராபர்ட் (நடன இயக்குநர்)

**ராபர்ட்** என்பவர் ஒரு இந்திய நடன இயக்குநர் ஆவார். இவர் இந்தியாவின் பல மொழிகளில் பணியாற்றியுள்ளார். மேலும் இவர் திரைப்பட நடிகராகவும் உள்ளார். இவர் பெரும்பாலும் எதிர்மறையான பாத்திரங்களை ஏற்று நடித்துள்ளார் அல்லது இவர் நடனம் அமைத்த பாடல்களில் சிறப்புத் தோற்றத்தில் தோன்றியுள்ளார்.
# ராபர்ட் (நடன இயக்குநர்)

## தொழில்

ராபர்ட் குழந்தை நட்சத்திரமாக தனது திரைப்பட வாழ்க்கையைத் தொடங்கினார். குறிப்பாக மம்முட்டியின் மகனாக *அழகனில்* (1991) நடித்தார். ராபர்ட் பின்னர் சத்யராஜின் *மாறன்* (2002) படத்திலும், 2004 ஆம் ஆண்டு வெளியான திரைப்படமான *டான்சர்* ஆகியவற்றில் எதிர்மறை பாத்திரத்தில் நடித்தார். டான்சர் படமானது ஒரு ஊனமுற்ற மாணவரின் நடனக் கலைஞராக சாதிப்பதை அடிப்படையாக கொண்டு உருவாக்கபட்டது. அப்படத்தில் எதிர்மறையான பாத்திரங்களை ஏற்று நடித்த ராபர்ட்டின் நடிப்பானது விமர்சன ரீதியான பாராட்டைப் பெற்றது, மேலும் அந்த ஆண்டின் பிற்பகுதியில் சிறந்த எதிர்மறை பாத்திரத்திர நடிகருக்கான தமிழக அரசின் திரைப்பட விருதைப் பெற்றார். அந்த காலகட்டத்தில், இவர் *பவளக்கொடி* (2003) இல் நடித்தார், விமர்சகர்கள் இவரது நடிப்பை விமர்சித்தனர், ராபர்ட் "உணர்ச்சிகளை வெளிப்படுத்த சிரமப்படுகிறார் மேலும் வேடிக்கையான உரையாடல்கள் கூட அவரது பேசும் முறையினால் அவற்றுக்கான விளைவ் ஏற்படவில்லை" என்று குறிப்பிட்டனர்.  
*போடா போடி* (2012) இல் பணியாற்றியதற்காக ராபர்ட் சிறந்த நடன இயக்குனருக்கான விஜய் விருதை வென்றார். அதில் இவர் "லவ் பண்ணலாமா?" காணொளியில் ஒரு சிறிய பகுதியில் தோன்றினார். .  
*மொட்ட சிவா கெட்ட சிவா* (2017) திரைப்படத்தின் வெளியீட்டிற்கு முன்னர், நடிகர் டிங்கு, அவரும் ராபர்ட்டும் *தாத்தா காரை தொடாதே* என்ற பெயரில் தயாரிக்கும் படத்திலிருந்து "ஹரா ஹரா மகாதேவாகி" என்ற பாடலை இசையமைப்பாளர் அம்ரேஷ் கணேஷ் திருடியதாக குற்றம் சாட்டும் காணொளியை வெளியிட்டார். 2015 ஆம் ஆண்டின் முற்பகுதியில் பாடலை உருவாக்க அம்ரேசுடன் இணைந்து பணியாற்றியதாக டிங்கு குறிப்பிட்டார். ஆனால் தயாரிப்பு சிக்கல்களால் படத்தயாரிப்பு நின்றுவிட்டதால், அம்ரேஷ் இந்த பாடலை வேறு படத்துக்கு பயன்படுத்திவிட்டார் என்றார். 2017 பெப்ரவரியில் நடந்த ஒரு பத்திரிகையாளர் சந்திப்பில், அம்ரேஷ் கணேஷ் அந்தக் கூற்றுக்களை மறுத்தார்.
# ராபர்ட் (நடன இயக்குநர்)

## தனிப்பட்ட வாழ்க்கை

ராபர்ட்டின் அக்காள் அல்போன்சாவும் தமிழ் படங்களில் நடித்துள்ளார்.
# ராபர்ட் (நடன இயக்குநர்)

## திரைப்படவியல்

| 1991 | *அழகன்* | அழகப்பனின் மகன் | குழந்தை நட்சத்திரம் |
| --- | --- | --- | --- |
| 1996 | *தமிழ்ச் செல்வன்* | "உன்னல் முடியம்" பாடலில் ஆடியுள்ளார் |  |
| 1996 | *காதல் தேசம்* | "கல்லூரி சாலை" பாடலில் ஆடியுள்ளார் |  |
| 1996 | *மன்னவா* | "யம்மா யம்மா" பாடலில் ஆடியுள்ளார் |  |
| 1997 | *காலமெல்லாம் காத்திருப்பேன்* | "அஞ்சாம் நம்பர்" பாடலில் ஆடியுள்ளளார் |  |
| 1997 | *சக்தி* | "மானாமதுரை பொண்ணு" பாடலில் ஆடியுள்ளளார் |  |
| 1997 | *ராசி* | "என்னாச்சி தங்கச்சி" பாடலில் ஆடியுள்ளளார் |  |
| 1997 | *லவ் டுடே* | "என்ன அழகு" பாடலில் ஆடியுள்ளளார் |  |
| 1997 | *ஒன்ஸ்மோர்* | "ஊட்டி மலை பியூட்டி" பாடலில் ஆடியுள்ளளார் |  |
| 1997 | *காலமெல்லாம் காதல் வாழ்க* | "பாபிலோனா" பாடலில் ஆடியுள்ளளார் |  |
| 1998 | *ஜாலி* | "செம ஜாலி" பாடலில் ஆடியுள்ளளார் |  |
| 1998 | *உன்னுடன்* | "பாலாறு இது பதினாறு" பாடலில் ஆடியுள்ளளார் |  |
| 1999 | *கண்ணோடு காண்பதெல்லாம்* | "இருபது வயது வரை" பாடலில் ஆடியுள்ளளார் |  |
| 2000 | *பிரியமானவளே* | "வெல்கம் பாய்ஸ்" பாடலில் ஆடியுள்ளளார் |  |
| 2000 | *நரசிம்மம்* | "பழனிமலை" பாடலில் ஆடியுள்ளளார் |  |
| 2002 | *மாறன்* | சிவதாஸ் |  |
| 2003 | *பவளக்கொடி* | Robert |  |
| 2004 | *ஜெய்* | மோகன் |  |
| 2004 | *குத்து* | அவராகவே | "போட்டுத்தாக்கு" பாடலில் சிறப்புத் தோற்றம் |
| 2005 | *டான்சர்* | அருண் | சிறந்த எதிர்மறை நடிகருக்கான தமிழ்நாடு அரசு திரைப்பட விருது |
| 2007 | *பிறகு* | அவராகவே | "பதினோருபேரு ஆட்டம் அதைப் பார்க்க ரசிகர் கூட்டம்" பாடலில் சிறப்புத் தோற்றம் |
| 2007 | *வரலாறு* | அவராகவே | "இளமை" பாடலில் சிறப்புத் தோற்றம் |
| 2008 | *சிலம்பாட்டம்* | அவராகவே | "நலம்தானா" பாடலில் சிறப்புத் தோற்றம் |
| 2010 | *சுறா* | அவராகவே | "நான் நடந்தால் அதிரடி" பாடலில் சிறப்புத் தோற்றம் |
| 2011 | *ஒஸ்தி* | அவராகவே | "நெடுவாளி" பாடலில் சிறப்புத் தோற்றம் |
| 2012 | *போடா போடி* | அவராகவே | "லவ் பண்ணலாம்" பாடலில் சிறப்புத் தோற்றம்  
Vijay Award for best choreographer |
| 2013 | *கண்ணா லட்டு தின்ன ஆசையா* | அவராகவே | "ஆசையே அலைபோலே" பாடலில் சிறப்புத் தோற்றம் |
| 2013 | *மூன்று பேர் மூன்று காதல்* | "படபடக்குது மனமே" பாடலில் சிறப்புத் தோற்றம் |  |
| 2013 | *வணக்கம் சென்னை* | "சென்னை சிட்டி கேங்ஸ்டர்" பாடலில் சிறப்புத் தோற்றம் |  |
| 2014 | *நேர் எதிர்* | சிறப்புத் தோற்றம் |  |
| 2014 | *ஐந்தாம் தலைமுறை சித்த வைத்திய சிகாமணி* | "ஒண்ணுண்னா ரெண்டு" பாடலில் சிறப்புத் தோற்றம் |  |
| 2014 | *எம்.ஜி.ஆர். சிவாஜி ரஜினி கமல்* | பட்டு | இயக்குநரும் |
| 2017 | *அன்பானவன் அசராதவன் அடங்காதவன்* | "ரத்தம் என் ரத்தம்" பாடலில் சிறப்புத் தோற்றம் |  |
| 2018 | *நாகேஷ் திரையரங்கம்* | "வாடி வாடி" பாடலில் சிறப்புத் தோற்றம் |  |
| 2018 | *ஒண்டிக்கு ஒண்டி* | ஜோ |  |
| 2019 | *வந்தா ராஜாவாதான் வருவேன்* | "ரெட் கார்டு" பாடலில் சிறப்புத் தோற்றம் |  |
| 2020 | *அல்டி* | } |  |
# ஆசிய மேம்பாட்டு ஆய்வு நிறுவனம்

**ஆசிய மேம்பாட்டு ஆய்வு நிறுவனம்** என்பது பீகாரின் பாட்னாவில் சமூக அறிவியலாளர்கள் குழுவால் பதிவு செய்யப்பட்ட அமைப்பாக 1991 இல் நிறுவப்பட்ட அமைப்பாகும். சர்வதேசத் தொழிலாளர்கள் அமைப்பு, உலக வங்கி போன்ற பல்வேறு உலகளவிலான அமைப்புகளுடனும் இலண்டன் பொருளாதாரப் பள்ளியுடனும் இணைந்து இம்மையம் ஆய்வுகளில் ஈடுபட்டுவருகிறது. பிகார் அரசினால் நிறுவப்பட்ட இம்மையத்தின் வருடாந்திர பொருளாதார ஆய்வறிக்கைகளை அம்மாநில அரசு தன் நிதிக் கொள்கைகளை வகுப்பதற்கு பயன்படுத்திக்கொள்கிறது.
# அக்மோஸ்-மெரிதமுன்

**அக்மோஸ்-மெரிதமுன்** (**Ahmose-Meritamun** or **Ahmose-Meritamon**) புது எகிப்திய இராச்சியத்தை ஆண்ட பதினெட்டாம் வம்ச பார்வோன் முதலாம் அக்மோஸ்- அரசி அக்மோஸ்-நெபர்தாரி இணையரின் மகளும், பார்வோன் முதலாம் அமென்கோதேப்பின் அக்காவும், மனைவியும் ஆவார். மிக அழகான இந்த அரசி இளமையில் மறைந்த போது, தேர் எல் பகாரியின் கல்லறையில், இவரது உடலை மம்மியாக அடக்கம் செய்யப்பட்டது.  
அரசி அரசி அக்மோஸ்-நெபர்தாரிக்குப் பின்னர் அக்மோஸ்-மெரிதமுன் அமூன் கடவுளின் மனைவியாக வழிபடப்பட்டார். 1817-இல் கர்னாக் தொல்லியல் அகழாய்வின் போது அரசி அக்மோஸ்-மெரிதமுனின் சுண்ணாம்புக் கல் சிலை கண்டெடுக்கப்பட்டது. 1930-இல் தேர் எல் பகாரி தொல்லியல் களத்தை அகழாய்வு செய்த போது, அரசி அக்மோஸ்-மெரிதமுனின் மம்மி மரப்பெட்டியில் கண்டெடுக்கப்பட்டது.  
நகரத்தின் கல்லறை எண் 359-இன் சுவரில், மேல் வரிசையில், இடமிருந்து வலம்: 18ஆம் வம்சம் முதல் 20-ஆம் வம்ச வரையிலான பார்வோன்களான முதலாம் அமென்கோதேப், முதலாம் அக்மோஸ், அரசி அக்மோஸ்-மெரிதமுன், அக்மோஸ்-சிதாமுன், அக்மோஸ்-ஹெனுத்தாமேகு, அக்மோஸ்-துமெரிசி, அக்மோஸ்-நெபெத்தா, அக்மோஸ்-சபையர், கீழ் வரிசையில், இடமிருந்து வலமாக: அரசி அக்மோஸ்-நெபர்தாரி, முதலாம் ராமேசஸ், இரண்டாம் அமென்கோதேப் இரண்டாம் மெண்டுகொதேப், செக்கனென்ரே தாவோ, நான்காம் ராமேசஸ், முதலாம் தூத்மோஸ் ஓவியங்கள்]]
# அக்மோஸ்-மெரிதமுன்

## பண்டைய எகிப்திய ஆட்சியாளர்களின் மம்மி ஊர்வலம்

3 ஏப்ரல், 2021 அன்று எகிப்திய அருங்காட்சியகத்திலிருந்து எகிப்தின் பதினேழாம் வம்சம் முதல் எகிப்தின் இருபதாம் வம்சம் வரையிலான புகழ்பெற்ற 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது அரசி அக்மோஸ்-மெரிதமுன் மம்மியும் எடுத்துச் செல்லப்பட்டது.
# அக்மோஸ்-மெரிதமுன்

## இதனையும் காண்க

- பண்டைய எகிப்திய அரசர்கள்
- பண்டைய எகிப்திய அரசிகள்
# அரசி தியே

மற்றும் ராணி தியே திருமணத்தின் நினைவுச் சின்னம்]]  
**தியே** (**Tiye**) (கிமு 1398 &ndash; கிமு 1338) பண்டைய எகிப்தின் புது எகிப்து இராச்சியத்தை ஆண்ட 18-ஆம் வம்ச பார்வோன் மூன்றாம் அமென்கோதேப்பின் பட்டத்து அரசியும், அக்கெனதெனின் தாயும், துட்டன்காமனின் பாட்டியும் ஆவார்.
1898-இல் தீபை நகரத்தில், இவரது மம்மியை மூன்றாம் அமென்கோதேப்பின் கல்லறை எண் 35-இல் கண்டெடுக்கப்பட்டது. பார்வோன் மூன்றாம் அமென்கோதேப் தனது 38/39வது ஆட்சிக் காலத்தின் போது (கிமு1353 /1350) இறப்பிற்கு பிறகு, 12 ஆண்டுகள் வரை அரசி தியே உயிர் வாழ்ந்தார். அமர்னா நிருபங்களில் அரசி தியே, மூன்றாம் அமென்கோதேப்பின் அன்புற்குரிய அரசி எனக்குறித்துள்ளது.  
மற்றும் தியேவின் சிற்பம், எகிப்திய அருங்காட்சியகம், கெய்ரோ]]
# அரசி தியே

## பண்டைய எகிப்திய ஆட்சியாளர்களின் மம்மி ஊர்வலம்

3 ஏப்ரல், 2021 அன்று எகிப்திய அருங்காட்சியகத்திலிருந்து எகிப்தின் பதினேழாம் வம்சம் முதல் எகிப்தின் இருபதாம் வம்சம் வரையிலான புகழ்பெற்ற 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது, அரசி தியே மம்மியும் எடுத்துச் செல்லப்பட்டது.
# இசைவாணி

**இசைவாணி** (*Isaivani*) (பிறப்பு 1996) என்பவர் சென்னையைச் சேர்ந்த ஒரு கானா பாடகர் ஆவார். இவர் தி கேஸ்ட்லெஸ் கலெக்டிவ் குழுவுடன் இணைந்து பாடிவருகிறார். 2020 ஆம் ஆண்டில் பிபிசியால் வெளியிடப்பட்ட உலகளாவிய 100 பெண் ஆளுமைகளில் ஒருவராக இவர் தேர்வு செய்யப்பட்டார்.
# இசைவாணி

## வாழ்க்கைக் குறிப்பு

இசைவாணி 1996 இல் சென்னையின் இராயபுரத்தில் சிவகுமார் டி, செல்வி ஆகியோரின் மகளாகப் பிறந்தார். இவரது தந்தை தானே சுயமாகக் இசைப்பலகை வாசிக்க கற்றுக் கொண்ட கலைஞர் ஆவார். இவரது தந்தை சிறு வயதிலிருந்தே இவரது இசை திறனையும் பாடலையும் ஊக்குவித்தார். இசைவாணியும் இவரது சகோதரரும் வயிற்றில் சுமந்தபோதே செல்வியை பாடுமாறு ஊக்குவித்தார். இவரது இசை வாழ்க்கை ஆறு வயதில் தொடங்கியது, இவரது தந்தையுடன், 2018 வரை இவர் ஏறத்தாழ 10,000 நிகழ்ச்சிகளில் இசைத்துள்ளார். இவர் தமிழ் திரைப்படப் பாடல்களைப் பாடத் தொடங்கினார். இதனுடன் கானா பாடல்களையும் பாடிவந்தார். இதற்கு பார்வையாளர்களின் வரவேற்பைப் பெற்றுள்ளார். கூடுதலாக, இவர் ஒரு தாழ்த்தபட்ட சாதியைச் சேர்ந்த ஒரு பெண்ணுமாவார். கானாவை ஆண்களால் மட்டுமே கலைப்படைப்பாகப் பாதுகாக்க முடியும் என்று நினைத்தவர்களிடமிருந்து ஆரம்பகாலத்தில் எதிர்ப்புகள் இருந்தது.  
2020 ஆம் ஆண்டில், பிபிசி 100 மகளிர் விருதால் கானா இசையில் இவர் செய்த பணிக்காக அங்கீகரிக்கப்பட்டார்.
# டையசுடெர்கசு

***டையசுடெர்கசு** (Dysdercus)* என்பது பரவலாகக் காணப்படும் பைரகோகாரிடே குடும்பத்தினைச் சார்ந்த பேரினமாகும். இப்பேரினத்தினைச் சார்ந்த பூச்சிகளில் பல பருத்திக் காய்களை உண்பதால், இவை பருத்திக்கறை பூச்சி என அழைக்கப்படுகின்றன.
# டையசுடெர்கசு

## விளக்கம்

இக்குடும்ப பூச்சிகள் லைகேயினி குடும்ப பூச்சிகளுடன் இனம் காண்பதில் குழம்பிக்கொள்ளக்கூடும், ஆனால் தனித்த கண்கள் இல்லாத காரணத்தால் இவற்றை வேறுபடுத்தி அறியலாம். தலையும் மார்பும் சந்திக்கும் இடத்திலும் மார்பு பகுதியில் பக்கங்களிலும், பெரும்பாலும் அடிவயிற்றிலும் காணப்படும் வெள்ளை அடையாளம் மூலம் ஏனைய பேரினங்களிடமிருந்து *டையசுடெர்கசு* உடனடியாக வேறுபடுத்தி அறியலாம்.
# டையசுடெர்கசு

## சிற்றினங்கள்

*பயோலிப் டையசுடெர்கசு* சிற்றினங்களைப் பட்டியலிட்டுள்ளது. இதன் அடிப்படையில் டையடுடெர்கசு துணைப் பேரினத்தின் கீழ் 12 சிற்றினங்களும், லெப்டாப்த்தல்மசு துணைப் பேரினத்தின் கீழ் 2 சிற்றினங்களும், *பாராடையசுடெர்கசு* துணைப் பேரினத்தின்கீழ் 5 சிற்றினங்களும், சரியாக வகைப்படுத்தப்படாத 38 சிற்றினங்களும் *டையசுடெர்கசு* பேரினத்தின் கீழ் வருகின்றன.
# வங்காளதேச மருத்துவ ஆராய்ச்சி மன்றம்

**வங்காளதேச மருத்துவ ஆராய்ச்சி மன்றம்** (*Bangladesh Medical Research Council*) வங்காள தேசத்தில் இயங்கிவரும் ஒரு தன்னாட்சி தேசிய ஆராய்ச்சி அமைப்பாகும். மருத்துவம் மற்றும் சுகாதார அறிவியல் திட்டங்கள் குறித்த ஆராய்ச்சிகளை மேற்கொண்டு வங்காளதேசத்தில் இம்மன்றம் ஆராய்ச்சிக்கு முன்னுரிமை அளிக்கிறது. வங்காளதேச நாட்டின் டாக்கா நகரிலுள்ள மொகாகாலி பகுதியில் அமைந்துள்ளது. பேராசிரியர் சையத் மொடாசர் அலி நிர்வாகக் குழுவின் தற்போதைய தலைவராக உள்ளார்.
# வங்காளதேச மருத்துவ ஆராய்ச்சி மன்றம்

## வரலாறு

வங்காளதேச குடியரசுத்தலைவரின் உத்தரவின் பேரில் வங்காளதேச மருத்துவ ஆராய்ச்சி மன்றம் 1872 ஆம் ஆண்டு நிறுவப்பட்டது. அந்நாட்டின் சுகாதாரம் மற்றும் குடும்ப நல அமைச்சகத்தின் கீழ் இம்மன்றம் செயல்படுகிறது. சுகாதார ஆராய்ச்சியும் தகவல் தொடர்பும் என்ற காலாண்டு இதழை இம்மன்றம் வெளியிடுகிறது.
# தலேல் சிங் (அரசன்)

**தலேல் சிங்** ( Dalel Singh )17ஆம் நூற்றாண்டில் கரன்புராவின் மன்னராவார். இவர் தனது தலைநகரை இப்போது சத்ரா மாவட்டத்தில் உள்ள தந்த்வாவில் உள்ள சிசாயிலிருந்து 1685இல் ஹசாரிபாக் மாவட்டத்தில் உள்ள பதாம் நகருக்கு மாற்றினார்.  
முகலாயப் பேரரசின் பாதுகாப்பிற்காக ஒரு பெரிய அரண்மனையை கட்டினார். சிவ் சாகர் என்ற தனது புத்தகத்தின்படி, முகலாய படையெடுப்பிலிருந்து பாதுகாப்பதற்காக இவர் தனது தலைநகரை சிசாயிலிருந்து பதாமுக்கு மாற்றினார். இவர் ஓர் கவிஞராக நாக்புரி மொழியில் கவிதைகளை எழுதினார்.  
பலாமூவின் மன்னர் ஜெய்கிஷன் ராய் மற்றும் தலேல் சிங் ஆகியோர் ஒரு போருக்குப் பிறகு நாகவன்சிகள் வைத்திருந்த டோரியைக் கைப்பற்றினர். இரஞ்சித் ராய்க்கு தலேல் சிங் தங்குமிடம் கொடுத்ததால் ஜெய்கிஷன் ராய் இராம்கரைத் தாக்கினார். தலேல் சிங் போரில் இறந்தார். பின்னர் தலேல் சிங்கின் வழித்தோன்றல்கள் பலாமூவை ஆக்கிரமித்து கைப்பற்றியது.
# இலால் சிந்தாமணி சரண் நாத் சகாதேவ்

**இலால் சிந்தாமணி சரன் நாத் சகாதேவ்** (Lal Chintamani Sharan Nath Shahdeo) (14 திசம்பர் 1931 - 10 சூலை 2014), சோட்டா நாக்பூர் பீடபூமி பகுதியை ( நவீன சார்க்கண்டு ) ஆட்சி செய்த ஒரு பண்டைய இந்திய வம்சத்தின் கடைசி ஆட்சியாளரும் ஓர் அரசியல்வாதியும் ஆவார்.
# இலால் சிந்தாமணி சரண் நாத் சகாதேவ்

## ஆரம்ப ஆண்டுகள்

சகாதேவ் 1931 இல் நாகவன்ஷி வம்சத்தின் அரச குடும்பத்தில் பிறந்தார். ராய்ப்பூரில் உள்ள ராஜ்குமார் கல்லூரியில் படித்தார். 1950ஆம் ஆண்டில், இவர் தனது தாத்தா உதய் பிரதாப் நாத் சகாதேவுக்குப் பிறகு சோட்டா நாக்பூர் ஜமீன்தாரி தோட்டத்தின் மகாராஜாக நியமிக்கப்பட்டார். 1952இல் ஜமீந்தாரி முறை ஒழிக்கப்படும் வரை இவர் அப்பகுதியை ஆண்டு வந்தார்.
# இலால் சிந்தாமணி சரண் நாத் சகாதேவ்

## சட்டமன்ற உறுப்பினர்

1957 இல் ராஞ்சி சட்டமன்றத் தொகுதியில் இருந்து சுயேட்சியையான சட்டமன்றத்திலிருந்த அவர் பீகார் சட்டமன்றத்தின் இளைய உறுப்பினராவார். பின்னர், இவர் பீகார் சட்டமன்றத்திற்கு இந்திய தேசிய காங்கிரசு கட்சியின் வேட்பாளராக தேர்ந்தெடுக்கப்பட்டார்.
# இலால் சிந்தாமணி சரண் நாத் சகாதேவ்

## பணிகள்

இவர் தென்கிழக்கு இரயில்வே வாரியத்தின் உறுப்பினராகவும், ராஞ்சி பல்கலைக்கழகத்தின் ஆயுள் செனட்டராகவும், சிறிய அளவிலான தொழில்துறை வாரியத்தின் (பீகார்) தலைவராகவும் இருந்தார். நிலங்களை நன்கொடையாக அளித்து நிதி உதவி வழங்குவதன் மூலம் பல கல்வி, சுகாதாரம் மற்றும் அரசு நிறுவனங்களை நிறுவ இவர் உதவினார். கும்லாவில் உள்ள கார்த்திக் ஓரான் கல்லூரி, ராத்துவில் சிறுமிகளுக்கான மகாராணி பிரேம் மஞ்சரி தேவி கல்லூரி, ராத்துவில் உள்ள ஆதிவாசி பால விகாஸ் வித்யாலயா, ராத்துவில் உள்ள மகாராணி பிரேம் மஞ்சரி தேவி சிறப்பு மருத்துவமனை, ராத்து காவல் நிலையம் ஆகியவை இதில் குறிபிடத்தகவை.
# இலால் சிந்தாமணி சரண் நாத் சகாதேவ்

## இறப்பு

சிலகாலம் நோய்வாய்பட்டதைத் தொடர்ந்து இவர் 9 சூலை 2014 அன்று ராஞ்சியில் இறந்தார்.
# முகுந்த் நாயக்

**முகுந்த் நாயக்** (Mukund Nayak) (பிறப்பு 1949), ஓர் இந்தியக் கலைஞரும், நாட்டுப்புறப் பாடகரும், பாடலாசிரியரும் , நடனக் கலைஞருமாவார். மேலும் இவர், நாக்புரி நாட்டுப்புற நடனமான ஜுமரில் நிபுணத்துவம் பெற்றவராவார்.
# முகுந்த் நாயக்

## ஆரம்பகால வாழ்க்கை

இவர் 1949இல் பீகார் (இப்போது ஜார்க்கண்ட் சிம்டேகா மாவட்டத்தின் போக்பா கிராமத்தில் பிறந்தார். இவர், பாரம்பரியமாக இசைக்கலைஞர்களாக இருந்த காசி சமூகத்தைச் சேர்ந்தவர். தியோகர் வித்யாபீடத்தில் தனது இளங்கலைப் பட்டத்தைப் பெற்றார்.
# முகுந்த் நாயக்

## தொழில்

பாரம்பரிய நாட்டுப்புறக் கலைகளைப் பாதுகாக்கும் நோக்கத்துடன், முகுந்த் நாயக், பாரத் நாயக், பவ்யா நாயக், பிரபுல் குமார் ராய், லால் ரன்வீர் நாத் சகாதேவ், சசிதிஜ் குமார் போன்ற பிற கலாச்சார ஆர்வலர்களுடன் பொது இடங்களில் பாடத் தொடங்கினார். 1974ஆம் ஆண்டில், *ஆகாஷ்வானியில்* நடிகராக சேர்ந்தார். ராஞ்சியில் உள்ள ஜெகநாத்பூர் மேளாவில் இவரது முதல் நடிப்பு பெரிய அளவில் பார்வையாளர்களை ஈர்த்தது. 1980 ஆம் ஆண்டில், ராஞ்சி பல்கலைக்கழகத்தில் பிராந்திய மற்றும் பழங்குடி மொழித் துறை உருவானபோது, இவர் பல்கலைக்கழகத்துடன் இணைந்தார். 1981ஆம் ஆண்டில், தென் பீகாரின் கரம் இசை குறித்த ஆராய்ச்சியாளரான முனைவர் கரோல் மெர்ரி பேபியுடன் தொடர்பு கொண்டார். அவருடன் பணிபுரியும் வாய்ப்பும் கிடைத்தது. 1988ஆம் ஆண்டில், சீன கலாச்சாரத்தை மேம்படுத்துவதற்கான ஆங்காங் நிறுவனத்தின் மூன்றாவது "ஆங்காங் சர்வதேச நடன விழாவில்" இவரது குழு நிகழ்த்தியது. 1985ஆம் ஆண்டில், நாக்புரி கலாச்சாரத்தை மேம்படுத்துவதற்காக "குஞ்ச்பன்" என்ற அமைப்பை நிறுவினார். குஞ்ச்பன் நாக்புரி கலாச்சாரத்தை, குறிப்பாக நாக்புரி ஜுமரை ஊக்குவிக்கிறது.
# முகுந்த் நாயக்

## விருதுகள்

யிலுள்ள குடியரசுத் தலைவர் இல்லத்தில் நடந்த ஓர் விழாவில் பத்மஸ்ரீ விருதைப் பெறுகிறார்.]]  
- சங்கீத நாடக அகாதமி விருது, 2019
- பத்மசிறீ, 2017
- கலா சமசுகிருதி விபாக் வழங்கிய சமசுகிருத சம்மான்.
- சார்கண்டு கௌரவ் சம்மான் பிரபாத் கபர் .
- லோக் கலா சமிதி & தைனிக் ஜாக்ரண் வழங்கிய சார்கண்டு ரத்னா விருது.
# விசுவநாத் சகாதேவ்

**விஸ்வநாத் சகாதேவ்** (Vishwanath Shahdeo) (12 ஆகத்து 1817 - 16 ஏப்ரல் 1858) பர்காகர் ஜமீந்தார் தோட்டத்தின் மன்னராகவும், 1857ஆம் ஆண்டில் நடந்த இந்திய கிளர்ச்சியில் கிளர்ச்சியாளராகவும் இருந்தார் . இவரும் இவரது ஆதரவாளர்களும் ராஞ்சியிலுள்ள பிரித்தானிய கிழக்கிந்திய நிறுவனத்தின் ஒரு படையைத் தாக்கி ஆங்கிலேயர்களை தப்பி ஓடச் செய்தனர். இறுதியில் இவர் பிடிபட்டார். தேசத்துரோக குற்றவாளி எனக் குற்றம் சாட்டபட்டு இவரது கூட்டாளிகளுடன் ஒரு மரத்தில் தூக்கிலிடப்பட்டார்.
# விசுவநாத் சகாதேவ்

## ஆரம்ப கால வாழ்க்கை

இவர் ஆகத்து 12, 1817 அன்று அப்போதைய லோஹர்தக்காவில் ( தற்போதைய ராஞ்சி மாவட்டம் ) உள்ள பர்காகர் தோட்டத்தின் தலைநகரான சத்ரங்கியில் பிறந்தார். இவர் நாகவன்ஷி குடும்பத்தில் உறுப்பினராக இருந்தார். சோட்டா நாக்பூரின் நாகவன்ஷி மகாராஜாவால் பராமரிப்புக்காக இவரது பெரிய தந்தையான நாதன் ஷாவுக்கு பர்காகர் மாநிலம் வழங்கப்பட்டது.
# விசுவநாத் சகாதேவ்

## 1857 கிளர்ச்சியில் பங்கு

இவர், பிரிட்டிசாருகக்கும் அவர்களது நிறுவனங்களுக்கும் எதிராக இருந்தார். ஆங்கிலேயர்கள், ராஞ்சியில் தலைமையகத்தையும், தோரண்டாவில் உள்ள ராம்கர் படைப்பிரிவின் இராணுவத் தலைமையகத்தையும் பார்ககர் ஜமீந்தாரின் ஒப்புதல் இல்லாமல் நிறுவினர். பின்னர் ஜெர்மானிய மிஷனரிகள் ஒரு தேவாலயத்தையும் நிறுவினர், இதனால் ஜகந்நாத் கோயிலின் புனிதத்தன்மைக்கு ஆபத்து ஏற்பட்டதாக நம்பப்பட்டது. மேல்லும், பர்காகர் கிட்டத்தட்ட வெளிநாட்டினரால் சூழப்பட்டு நின்றது. அதிகாரிகளின் செயல்பாட்டின் சர்வாதிகார வழியை இவர் விரும்பவில்லை. கிறிஸ்துவர்கள் கோல் பழங்குடியினரின் நிலங்களை வலுக்கட்டாயமாக கையகப்படுத்தியிருந்தனர். கிறிஸ்தவ மிஷனரிகளால் அவர்கள் இதை ஊக்குவித்தனர். இவர் பிரிட்டிசு அதிகாரிகளிடம் புகார் செய்தபோது, அவர்கள் செவிசாய்க்கவில்லை. இவரை புறக்கணித்தனர். தெற்கு பீகாரில் உள்ள கிளர்ச்சியாளர்கள் இவரை வழிநடத்தச் சொன்னார்கள். அவர் இந்த வாய்ப்பை உடனடியாக ஏற்றுக்கொண்டார். பாண்டே கணபத் ராய், திகாயிட் உம்ராவ் சிங், சேக் பிகாரி, ஜெய்மங்கல் சிங், நாதிர் அலி கான், பிரிஜ் பூசன் சிங், சாமா சிங், சிவா சிங், ராம் லால் சிங் மற்றும் பிஜாய் ராம் உள்ளிட்ட அருகிலுள்ள ஜமீந்தார்களின் உதவியுடன் இவர் ஒரு முக்தி வாகினியை (மக்கள் இராணுவம்) ஏற்பாடு செய்தார்.
# வேத அறிவியல்

**வேத அறிவியல்** (*Vedic Science*) என்பது:
# வேத அறிவியல்

## வேத காலம்

- வேதாங்கங்கள், வேதங்களின் புரிதலுக்கும் பாரம்பரியத்திற்கும் உட்பட்ட ஆறு பண்டைய துறைகள் (சாத்திரம்)  
1. சீக் ஷா (** ): ஒலிப்பு மற்றும் ஒலியனியல் (சந்தி)
1. சந்தாக்கள் (**): மீட்டர்
1. வியாகரணம் (** ): இலக்கணம்
1. நிருக்தம் (**): சொற்பிறப்பியல்
1. ஜோதிஷா ** சோதிடம் (இந்து வானியல்)
1. கல்பம்(**): சடங்கு
# வேத அறிவியல்

## பாரம்பரியம்

- வரலாற்றில் இந்தியக் கணிதவியலாளர்கள்
- பாரம்பரிய இந்து அளவீட்டு அலகுகள்
- ஆயுர்வேதம், இந்தியாவின் பாரம்பரிய மருத்துவம்
# ஜூமர்

**ஜூமெர்** அல்லது **ஜூமர்** (Jhumair) என்பது இந்திய மாநிலங்களான பீகார், சார்க்கண்டு, சத்தீசுகர், ஒடிசா மற்றும் மேற்கு வங்காளம் ஆகிய பகுதிகளிலிருந்து வந்த ஒரு இந்திய நாட்டுப்புற நடனமாகும். இது சோட்டா நாக்பூர் பிராந்தியத்தின் பழங்குடியினர் அல்லாத சதான் இன மக்களின் நாட்டுப்புற நடனமாகும். இது அசாமின் தேயிலைத் தோட்ட சமூகத்தினரிடையே மிகவும் பிரபலமானது.
# ஜூமர்

## வரலாறு

சேர்ந்த நடனக் கலைஞர்களின் ஓவியங்கள்]]
ஜுமெர் ஒரு பழங்கால நாட்டுப்புற நடனமாகும். பீம்பேட்கா பாறை வாழிடங்களின் இடைக் கற்கால ஓவியங்களில் இதே போன்ற நடனம் காணப்படுகிறது.
# ஜூமர்

## செயல்திறன்

ஜுமெர் என்பது அறுவடை மற்றும் பண்டிகைகளில் நிகழ்த்தப்படும் ஒரு சமூக நடனமாகும். நடனம் பெரும்பாலும் திறந்த வெளிகளில் நிகழ்த்தப்படுகிறது. தோல், மந்தர், பன்சி, நகரா, தாக் மற்றும் செனாய் போன்ற பாரம்பரிய இசைக்கருவிகள் பொதுவாக பயன்படுத்தப்படுகின்றன.
# ஜூமர்

## பாடல் வரிகள்

ஜுமெரின் வரிகள் அன்றாட மொழிகளில் கட்மைக்கப்பட்டுள்ளன. பெரும்பாலும் அன்றாட வாழ்க்கையின் காதல் அல்லது இன்பங்கள் மற்றும் வேதனைகளை சித்தரிக்கின்றன.
# ஜூமர்

## வகைகள்

சோட்டா நாக்பூர் பகுதியில் ஜுமரின் பல்வேறு வகைகள் உள்ளன:  
- குருமாலி ஜுமர், குட்மி மகாதோ சமூகத்தின் நாட்டுப்புற நடனம்.
- பஞ்ச்பர்கானியா ஜுமெர்  
- நாக்புரி ஜூமர்
- கோர்தா ஜுமர்  
வெவ்வேறு பிராந்தியத்தைச் சேர்ந்த ஜுமெர் / ஜுமர் ஒன்றுக்கொன்று வேறுவேறு பாணியில் வேறுபடுகிறது.
# குட்மி மகாதோ

**குட்மி** ( Kudumi ) என்பது இந்தியாவிலுள்ள ஓர் சமூகமாகும். இவை குர்மி மகதோ / மகாதோ அல்லது குடுமி மொகந்தா / மகாந்தா என்றும் அழைக்கப்படுகின்றன.
# குட்மி மகாதோ

## அதிகாரப்பூர்வ வகைப்பாடு

1865 ஆம் ஆண்டில் அறிமுகப்படுத்தப்பட்ட இந்திய வாரிசு சட்டத்தின் விதிமுறைகளின் கீழ் குட்மிகளை பிரித்தானிய அரசு குற்றப் பரம்பரையினராக வகைப்படுத்தியது.  பின்னர், 1913இல், இவர்கள் ஒரு தொல் பழங்குடியினர் என வகைப்படுத்தப்பட்டனர். பின்னர் இவர்கள் 1931ஆம் ஆண்டு மக்கள் தொகை கணக்கெடுப்பில் பழங்குடியினராக பட்டியலிடப்பட்ட சமூகங்களின் பட்டியலிலிருந்து நீக்கப்பட்டனர். மீண்டும், இவர்கள் 1950இல் வரையறுக்கப்பட்ட பட்டியல் பழங்குடியினர் பட்டியலில் இருந்து விலக்கப்பட்டனர். 2004ஆம் ஆண்டில், சார்க்கண்டு அரசு இதர பிற்படுத்தப்பட்ட வகுப்பினரைக் காட்டிலும் பட்டியல் பழங்குடியினராக பட்டியலிடப்பட வேண்டும் என்று பரிந்துரைத்தது. இவர்கள் குன்பியின் துணை சாதி என்றும், இதனால் பழங்குடி மக்களிலிருந்து வேறுபட்டவர்கள் என்றும் கூறி இந்த முன்மொழிவுக்கு எதிராக இந்திய அரசின் பழங்குடியினர் ஆராய்ச்சி நிறுவனம் பரிந்துரைத்தது. எனவே, 2015ஆம் ஆண்டில், குட்மி மகாதோவை அட்டவணை பழங்குடியினராக பட்டியலிட சார்க்கண்டு அரசின் பரிந்துரையை இந்திய அரசு ஏற்க மறுத்துவிட்டது. சார்கண்டு, மேற்கு வங்காளம் மற்றும் ஒடிசா மாநிலத்தில் பிற பிற்படுத்தப்பட்டோர் பட்டியலில் இவர்கள் சேர்க்கப்பட்டுள்ளனர்.
# குட்மி மகாதோ

## கலாச்சாரம்

குட்மியின் பாரம்பரிய தொழில் விவசாயமாகும். குட்மியின் மொழி குருமாலி . குட்மிகள் ஆறு பிரிவுகளாக பிரிக்கப்பட்டுள்ளனர். பரிபார் (குடும்பம்) மிகச்சிறிய அலகு. ஒரு இடத்தில் வசிக்கும் அதே குஸ்டி (குலத்தைச் சேர்ந்த) பரிபாரின் ஒரு குழு பகல் / பகைர் (நேரடி பரம்பரை) என்று அழைக்கப்படுகிறது. ஒரு பகுதியில் குடியேறிய சில பரிபார்கள் அல்லது பக்காயின் உறுப்பினர்கள் குலி என்று அழைக்கப்படுகிறார்கள். தனி புவியியல் பகுதி, புதைகுழி, விவசாய வயல், மேய்ச்சல் நிலம் மற்றும் அக்ரா ஆகியவற்றைக் கொண்ட குல்ஹியின் ஒரு குழு ஒரு கிராமத்தை உருவாக்குகிறது. பாரம்பரியமாக, ஒரு கிராமத் தலைவன் மகாதோ என்று அழைக்கப்படுகிறான். பன்னிரண்டு கிராமங்களைக் கொண்ட ஒரு குழு பராகனின் தலைமையிலான ஒரு பராகனை உருவாக்குகிறது. அவர் கிராமங்களுக்கிடையேயான அனைத்து சர்ச்சைகளையும் தீர்க்கிறார். பராகன்களின் ஒரு குழு தேசமண்டலத்தால் கட்டுப்படுத்தப்படும் ஒரு தபலை உருவாக்குகிறது.  
குட்மி குஸ்டி எனப்படும் 81 குலங்களாக பிரிக்கப்பட்டுள்ளது. இதில் கட்வார், பன்சியார், திடுவார், கச்மார் (கச்சிம்), பன்சோவர், சங்கோவர், இந்து, பாகோவர், சிலுவார், பாகுவார், லக்ராவர், கெட்டியார், கேருவார், முசியார், பாக் பன்வாரி, ஜல் பன்வாரி, தும்ரியர் போன்றவை அடங்கும். துஸ்ஸு, சிவ் கஜன், ஜிதியா, கரம், பாண்ட்னா (சோஹ்ராய்) ஆகியவை குட்மியின் முக்கிய திருவிழாவாகும். அவர்கள் கிராமத்தேவதை கிராம்தன், பன்ஷா பஹார், சிவன், ஜடால் (மானசா தேவி), சித்தோலா பூஜை, மகாமாய் மற்றும் பலவற்றில் வணங்குகிறார்கள். ஜூமர் நடனமும் சாவ் நடனமும் இவர்களின் நாட்டுப்புற நடனமாகும்.
# திரிபுரி நடனங்கள்

நடனப் பெண்கள்]]
**திரிபுரி நடனம்** (Tripuri) என்பது ( திப்ரா அல்லது திப்பெரா) வடகிழக்கு இந்தியாவில் திரிபுரா மாநிலத்தின் அசல் குடியிருப்பாளர்களின் நடனமாகும். 1949இல் இராச்சியம் இந்திய ஒன்றியத்தில் சேரும் வரை திரிபுரி மக்கள் 1400 ஆண்டுகளுக்கும் மேலாக திர்புரா மாநிலத்தை ஆட்சி செய்தனர். திரிபுரா மாநிலத்தின் முழு பழங்குடி மக்களிடமும் முக்கியப் பிரிவாக திரிபுரி உள்ளது.  
திரிபுரிகளின் முக்கியமான நடனங்கள்:  
- கோரியா நடனம்
- ஹுக் கைமானி நடனம்
- லெபாங் புமானி நடனம்
- ஹோஜகிரி நடனம்
- உவா மூங்கில் நடனம்
# திரிபுரி நடனங்கள்

## கோரியா நடனம்

திரிபுரிகளின் வாழ்க்கையும் கலாச்சாரமும் ஜும் (குறைத்தல் மற்றும் எரித்தல்) சாகுபடியைச் சுற்றியே வருகிறது. (இது முதலில் மரங்கள் மற்றும் தாவரங்களை அழித்து, பின்னர் அவற்றை எரிப்பதன் மூலம் பயிர்களை வளர்க்கும் செயல்முறையாகும்) ஜுமுக்கு தேர்ந்தெடுக்கப்பட்ட ஒரு நிலத்தில் விதைகளை விதைப்பது ஏப்ரல் நடுப்பகுதியில் முடிந்ததும், அவர்கள் மகிழ்ச்சியான அறுவடைக்காக 'கோரியா' கடவுளிடம் பிரார்த்தனை செய்கிறார்கள். கோரியா பூஜையுடன் இணைக்கப்பட்ட கொண்டாட்டங்கள் ஏழு நாட்கள் தொடர்கின்றன. அவர்கள் தங்கள் அன்பான தெய்வத்தை பாடல் மற்றும் நடனம் மூலம் மகிழ்விக்க முற்படுகிறார்கள்.
# திரிபுரி நடனங்கள்

## லெபாங் புமானி நடனம்

கோரியா திருவிழா முடிந்ததும், திரிபுரிகளுக்கு பருவமழைக்காக காத்திருக்க நேரம் இருக்கிறது. இந்த காலகட்டத்தில், 'லெபாங் ' என்று அழைக்கப்படும் அழகான வண்ணமயமான பூச்சிகளுக்காக அனைவரும் மலைச் சரிவுகளை பார்வையிடச் செல்வார்கள். பூச்சிகளின் வருடாந்திர வருகை பழங்குடி இளைஞர்களை மகிழ்ச்சியில் ஈடுபடுத்துகிறது. ஆண்கள் தங்கள் கையில் இரண்டு மூங்கில் சில்லுகளின் உதவியுடன் ஒரு விசித்திரமான தாள ஒலி எழுப்புகையில், பெண்கள் லெபாங் எனப்படும் இந்த பூச்சிகளைப் பிடிக்க மலை சரிவுகளைத் தாண்டி ஓடுகிறார்கள். மூங்கில் சில்லுகள் உருவாக்கிய ஒலியின் தாளம் பூச்சிகளை அவற்றின் மறைவிடங்களிலிருந்து ஈர்க்கிறது. எனவே, பெண்கள் அவற்றைப் பிடிக்கிறார்கள். கால மாற்றத்துடன் மலை சரிவுகளில் ஜும்கள் படிப்படியாக குறைந்து வருகிறது. ஆனால் ஜும் சுற்றிலும் மையமாக வளர்ந்த கலாச்சார வாழ்க்கை சமூகத்தில் ஆழமாக ஆராய்ந்தது. இன்றைய பழங்குடியினர் நினைவாற்றலைப் போற்றி, புதையலாகப் பாதுகாக்கும் வாழ்க்கையை நினைவூட்டுவதாக இது மாநிலத்தின் மலைகளிலும் கதைகளிலும் இன்றும் உள்ளது. இரண்டு நடனங்களிலும் காம் மற்றும் சுமு (புல்லாங்குழல்) போன்ற இசைக்கருவிகளை வாசிப்பார்கள். சரிந்தா, மூங்கில் மற்றும் மூங்கில் சிலம்பால் செய்யப்பட்ட லெபாங் போன்ற இசைக்கருவிகளைப் பயன்படுத்துகிறார். திரிபுரி பெண்கள் பொதுவாக நாணயத்துடன் வெள்ளியால் செய்யப்பட்ட சங்கிலி, வெண்கலத்தால் செய்யப்பட்ட பூர்வீக ஆபரணங்களான வெள்ளியால் செய்யப்பட்ட வளையல், காது மற்றும் மூக்குத்திகளை அணிவார்கள். அவர்கள் மலர்களை ஆபரணங்களாகவும் விரும்புகிறார்கள்.
# சஞ்சய் லீலா பன்சாலி

**சஞ்சய் லீலா பன்சாலி** (Sanjay Leela Bhansali) (பிறப்பு:24 பிப்ரவரி 1963) ஓர் இந்திய இயக்குநரும், தயாரிப்பாளரும், திரைக்கதை எழுத்தாளரும், இசை இயக்குநரும் ஆவார். இவர் இந்தி திரைப்படங்களில் பணிபுரிகிறர். ஐந்து தேசிய திரைப்பட விருதுகள், பதினொரு பிலிம்பேர் விருதுகள் மற்றும் ஒரு பாஃப்டா பரிந்துரை உள்ளிட்ட பல விருதுகளைப் பெற்றுள்ளர். 2015ஆம் ஆண்டில், இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருது வழங்கியது.  
பன்சாலி அறிமுக இயக்குநராக *காமோஷி: தி மியூசிகல்* (1996) என்ற படத்தின் மூலம் அறிமுகமானார், இதற்காக சிறந்த படத்திற்கான பிலிம்பேர் விமர்சகர்கள் விருதைப் பெற்றார். வணிக ரீதியாக வெற்றிகரமான காதல் திரைப்படமான *ஹம் தில் டி சுக் சனம்* (1999), காவியக் காதல் படமான *தேவ்தாஸ்* (2002), *பிளாக்* (2005) போன்ற இந்தித் திரைபடங்களில் இவர் முக்கியத்துவம் பெற்றார் - இதற்காக இவர் ஆங்கில மொழி அல்லாத சிறந்த படத்திற்கான பிரித்தானிய அகாதமியின் திரைப்படங்கள் மற்றும் தொலைக்காட்சி விருதுகளில் (பாஃப்டா) இவர் பல சிறந்த இயக்குநர் விருதுகளையும் சிறந்த திரைப்பட விருதுகளையும் பெற்றார், மேலும் பிலிம்பேர் விருதுகளில் சிறந்த படத்திற்கான கூடுதல் விமர்சகர்கள் விருதையும் பெற்றார். *சாவரியா* (2007) மற்றும் *குசாரிஷ்* (2010) போன்ற தொடர்ச்சியான வணிகரீதியாக தோல்வியுற்ற திரைப்படங்களையும் இயக்கியுள்ளார். இருப்பினும், *குசாரிஷ்* விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.
# சிலா கான்

**சிலா கான்** (Zila Khan) ஒரு இந்திய சூபி பாடகரும், நடிகருமாவார். இவர் பாரம்பரிய மற்றும் அரைப் பாரம்பரிய இசை வடிவங்களைப் பாடுகிறார் மேலும், இம்தட்கானி கரானாவின் பாரம்பரியத்தில் நிகழ்த்துகிறார். சஞ்சய் லீலா பன்சாலியின் பாஜிராவ் மஸ்தானி என்ற திரைப்படத்தில் நடித்துள்ளார். மேலும் *கௌஹர்* போன்ற நாடகங்களிலும் தீவிரமாக நடிக்கிறார். இவர் பாலிவுட் படங்களுக்கும் விளம்பரங்களுக்கும் பின்னணி பாடுகிறார். மேலும், இவர் ஒரு இசையமைப்பாளராகவும் இசை இயக்குனராகவும் இருக்கிறார். இவர் தனது தந்தை உஸ்தாத் விலாயத் கான் பற்றிய *ஸ்பிரிட் டூ சோல்* என்ற ஆவணப்படத்தையும் தயாரித்து இயக்கியுள்ளார்.
# சிலா கான்

## ஆரம்பகால வாழ்க்கையும் தொழிலும்

இவர் புகழ்பெற்ற சித்தார் கலைஞரான உஸ்தாத் விலாயத் கானின் மகளும் முறையான சீடரும் ஆவார். அமீர் குஸ்ராவின் சிலா காபி இராகத்தைக் கொண்டு இவருக்கு இவரது தந்தை இந்தப் பெயரிட்டார்.
# சிலா கான்

## இசை பள்ளி

"உஸ்தாத்கா" என்ற அறக்கட்டளையை 2008 ஆம் ஆண்டில் நிறுவினார். இசையில் திறமை வாய்ந்த குழந்தைகளுக்கு கற்பித்தலே இதன் நோக்கமாகும். இந்த அறக்கட்டளை மாணவர்களுக்கு உதவித்தொகைகளையும் வழங்குகிறது. இசை மூலம் அவர்களின் வாழ்வாதாரத்தை சம்பாதிக்க உதவுகிறது. மேலும் இந்தியாவின் கலாச்சாரம் மற்றும் பாரம்பரியத்தை தேசிய மற்றும் சர்வதேச அளவில் காட்சிப்படுத்துகிறது.
# சிலா கான்

## சொந்த வாழ்க்கை

இவருக்கு திருமணமாகி பைசன் சேக் கான் என்ற மகன் உள்ளார்.
# நீதா சென்

**நீதா சென்** (Neeta Sen) (1935 - 1 ஏப்ரல் 2006) இந்தியாவைச் சேர்ந்த ஓர் இந்திய பாரம்பரிய இசை இயக்குநரும் பாடகியுமாவார்.
# நீதா சென்

## தொழில்

இந்திய பாரம்பரிய இசையில் பயிற்சி பெற்ற இவர், கொல்கத்தாவிலுள்ள அனைத்திந்திய வானொலியுடன் தனது வாழ்க்கையைத் தொடங்கினார். இவர் தனது தொழில் வாழ்க்கையின் ஆரம்பத்தில் நவீன பெங்காலி இசையில் கவனம் செலுத்தினார். 1977ஆம் ஆண்டில், ஏ.கே. சாட்டர்ஜி இயக்கிய *பிஸ்வாஜீத்*, *சந்தியா ராய்* மற்றும் *சுலோச்சனா* ஆகியோர் நடித்த பெங்காலித் திரைப்படமான *பாபா தாரக்நாத்* மூலம் வணிக ரீதியான வெற்றியைப் பெற்றார். கிருஷ்ண பக்த சுதாமா போன்ற பெங்காலி படங்களில் இசையமைத்தும் உள்ளார்.
# நீதா சென்

## தனிப்பட்ட வாழ்க்கை

1927 நவம்பர் 13 ஆம் தேதி ஜகதீஷ் பர்தன், அபா பர்தான் ஆகியோருக்கு பிறந்தார். இவருக்கு சுனில் சென் என்பவருடன் திருமணம் நடந்தது. இவர்களுக்கு ஒரு மகளும் ஒரு மகனும் இருந்தனர். இவரது பேத்தி ரிம்ஜிம் சென் பாலிவுட்டில் ஆடை வடிவமைப்புத் துறையில் பணி புரிகிறார்.
# நீதா சென்

## இறப்பு

சிறு வயதிலிருந்தே பெருங்குடல் அழற்சியால் அவதிப்பட்டு வந்த இவர் 2006 ஏப்ரல் 1 அன்று இறந்தார்.
# அறிவு (பாடகர்)

**அறிவு** என பொதுவாக அறியப்படும் **அறிவரசு கலைநேசன்** என்பவர் ஒரு இந்திய சொல்லிசை, பாடலாசிரியர், மற்றும் பின்னணிப் பாடகர் ஆவார். இவர் பொதுவாக தமிழ்த் திரைப்படங்களில் பணியாற்றுகின்றார். அனிருத்தின் இசையமைப்பில் *மாசுடர்* (2021) படத்திற்காக இவர் எழுதிய "வாத்தி இரைடு" பாடலுக்காகவும், தீ உடன் இணைந்து இவர் பாடிய "எஞ்சாய் எஞ்சாமி" என்ற ஒற்றை பாடலுக்காகவும் இவர் அறியப்படுகிறார்.
# அறிவு (பாடகர்)

## தொழில்

கல்லூரியில் எம்.பி.ஏ. படிக்கும் போது, அறிவு பா. இரஞ்சித்தை சந்தித்தார். அப்போது அவர் *காலா*வை (2018) இயக்க ஒப்பந்தமாகி இருந்தார். பின்னர் அறிவு இரஞ்சித்தின் இசைக்குழுவான தி காசுலசு கலெட்டிவ் இணைந்தார். பின்னர் இவர் தமிழ் திரைப்படங்களுக்கு பாடல்களை இயற்றுவதோடு, பல சுயாதீன பாடல்களையும் உருவாக்கியுள்ளார். அறிவு இசை தயாரிப்பாளர் *ஆப்பிரோவுடன்* இணைந்து தனது "தெருக்குரல்" பாடல் தொகுப்புக்காக பல பாடல்களை எழுதினார், இது வெளியிடப்பட்டு பிரபலமானது.
# அறிவு (பாடகர்)

## ஆரம்ப கால வாழ்க்கை

அறிவு சென்னையிலிருந்து 60 கிலோமீட்டர் தொலைவில் உள்ள அரக்கோணம் ஊரில் வளர்ந்தவர். இவர் படிப்பில் கவனம் செலுத்த வேண்டும் என்பதால் தொலைக்காட்சி, வானொலி போன்றவை இல்லாமல் வளர்க்கபட்டார். இதனால் இவர் நாட்டுப்புற பாடல்களின் தாக்கத்துக்கு உட்பட்டார். இவர் தனது உயர்நிலைப் பள்ளி நாட்களில் சாதி, வறுமை பற்றி கவிதைகள் எழுதத் தொடங்கினார், மேலும் தனது கல்லூரி காலத்தில் அரசியல் உணர்வு பெற்றார்.
# அறிவு (பாடகர்)

## இசைத்தொகுப்பு தரவுத்திரட்டு

### படங்கள்

| பாடகர் | பாடலாசிரியர் |  |  |
| --- | --- | --- | --- |
| 2018 | *காலா* | "உரிமை மீட்போம்" | சந்தோஷ் நாராயணன் இசையமைப்பில் |
| *வட சென்னை* | "மத்திய சிறையிலே" | சந்தோஷ் நாராயணன் இசையமைப்பில் |  |
| 2019 | *வந்தா ராஜாவாதான் வருவேன்* | "ரெட் கார்டுச"
"மாடன் முனியம்மா" | ஹிப்ஹாப் தமிழா இசையமைப்பில் |
| *நட்பே துணை* | "சிங்கிள் பசங்க"
"வீதிக்கோர் ஜாதி" | ஹிப்ஹாப் தமிழா இசையமைப்பில் |  |
| *இரண்டாம் உலகப்போரின் கடைசி குண்டு* | "நிலமெல்லம்" | தென்மா இசையமைப்பில் |  |
| "தலைமுறை" |  |  |  |
| 2020 | *பட்டாஸ்* | "மவனே" | விவேக் - மெர்வின் இசையமைப்பில் |
| *டகால்ட்டி* | "டகல்டி நா!" | விஜய் நரேன் இசையமைப்பில் |  |
| *நாடோடிகள் 2* | "வருங்காலம் எங்கலது" | ஜஸ்டின் பிரபாகரன் இசையமைப்பில் |  |
| *நான் சிரித்தால்* | "ஹேப்பி பர்த்டே" | ஹிப்ஹாப் தமிழா இசையமைப்பில் |  |
| *காலேஜ் குமார்* | "காலேஜ் குமார்"
"பாரி பாரி" | குதுப் - இ - கிருபா இசையமைப்பில் |  |
| *ஜிப்சி* | "தீவிர வியாதி" | சந்தோஷ் நாராயணன் இசையமைப்பில் |  |
| *சூரரைப் போற்று* | "மாறா கருப்பொருள்" | ஜி. வி. பிரகாஷ் குமார் இசையமைப்பில் |  |
| *துக்ளக் தர்பார்* | "அண்ணாத்தே சேதி" | கோவிந்த் வசந்தா இசையமைப்பில் |  |
# அறிவு (பாடகர்)

## இசைத்தொகுப்பு தரவுத்திரட்டு

### சுயாதீன இசை

- *தெருக்குரல்*
- *மங்கிஸ் வித் 5 ஜி*
- *எஞ்சாய் என்சாமி *
# அறிவு (பாடகர்)

## இசைத்தொகுப்பு தரவுத்திரட்டு

### இசைத் தொகுப்புகள்

- *தெருக்குரல்* (2019)
# அந்தமான் முள் மூஞ்சூறு

**அந்தமான் முள் மூஞ்சூறு** (*Andaman spiny shrew*) அல்லது **அந்தமான் மூஞ்சூறு** (*குரோசிடுரா ஹிஸ்பிடா*) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது இந்தியாவில் மட்டுமே காணக்கூடியது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும் . வாழ்விடம் இழப்பு அச்சுறுத்தும் காரணியாக உள்ளது.
# ஆசிய மேட்டுநில மூஞ்சூறு

**ஆசிய மேட்டுநில மூஞ்சூறு** *(Asian highland shrew)(சன்கசு மோன்டனசு)* பாலூட்டி வகுப்பில் சோரிசிடே குடும்பத்தினைச் சார்ந்த மூஞ்சூறு ஆகும். இது இந்தியாவிலும் இலங்கையிலும் காணப்படுகிறது. இதன் வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். வாழ்விட இழப்பால் இதன் வாழ்வு அச்சுறுத்தப்படுகிறது. சிங்கள மொழியில் இது ශ්රී ලංකා කදු හික් මීයා என அறியப்படுகிறது.
# ஆசிய மேட்டுநில மூஞ்சூறு

## விளக்கம்

தலையும் உடலும் 9 முதல் 11செ.மீ. (3.5–4.3இல்) நீளமுடையது. வால் சுமார் 7செ.மீ (2.8இல்) நீண்டது. உடலின் மேற்பகுதியானது அடர் நீல-பழுப்பு முதல் கருப்பு நிறம் வரையும் அடிப்பகுதி வெளிறியும் காணப்படும். ஒரு சில முதிர்ச்சியடைந்த மூஞ்சூறு சிவப்பு கலந்த பழுப்பு நிறத்தில் உள்ளன. மென்மையானது மற்றும் வெல்வெட்டு முடிகளுடனும், முடி இல்லாத உடல் பகுதிகள் இளஞ்சிவப்பு நிறத்திலும் இருக்கும்.
# கார்சுபீல்டின் மூஞ்சூறு

கம்போடியா, சீனா, இந்தியா, ஜப்பான், இலாவோசு, நேபாளம், பூட்டான், இலங்கை, தைவான், தாய்லாந்து மற்றும் வியட்நாம் ஆகிய நாடுகளில் காணப்படும் சோரிசிடே குடும்பத்தினைச் சார்ந்த பாலூட்டி இனம் **கார்சுபீல்டின் மூஞ்சூறு** (*Horsfield's shrew*)(*குரோசிடுரா ஹார்சுபீல்டி*) ஆகும்.
# கார்சுபீல்டின் மூஞ்சூறு

## விளக்கம்

இதன் தலை மற்றும் உடல் நீளம் சுமார் 6 முதல் 7&nbsp;செ.மீ வரையும், வால் நீளம் 5 முதல் 6 செ.மீ. வரை இருக்கும். இதன் நிறம் மேலே மங்கலான பழுப்பு நிறமும், கீழே மங்கலான சாம்பல் நிறமும் கொண்டது. இது பிக்மி மூஞ்சூறுவிலிருந்து பெரிய கருப்பு நிற பாதத்தின் காரணமாக வேறுபடுகிறது.
# கிரேஸ் கருணாஸ்

**கிரேஸ் கருணாஸ்** (*Grace Karunas*) என்பவர் ஒரு இந்திய பின்னணிப் பாடகி மற்றும் நடிகை ஆவார். இவர் குறிப்பாக தமிழ்த் திரையுலகில் பணியாற்றியுள்ளார். நடிகர் கருணாசின் மனைவியான இவர் தன் கணவர் நடித்த படங்களில் அடிக்கடி பாடியுள்ளார்.
# கிரேஸ் கருணாஸ்

## தொழில்

கிரேஸ் தனது ஐந்து வயதில் பூந்தமல்லி சி.எஸ்.ஐ தேவாலயத்தில் பாடத் தொடங்கினார். இவர் தனது தேவாலயத்திலும் கல்லூரியிலும் தொடர்ந்து பாடினார். கல்லூரியில் நடந்த போட்டிக்கு நடுவராக வந்திருந்த நடிகர் கருணாசின் கவனத்தைக் கவர்ந்தார். பின்னர் இந்த இணையர் திருமணம் செய்து கொண்டனர்.  
கமல்ஹாசன் நடித்த *வசூல்ராஜா எம்.பி.பி.எஸ்* (2004) படத்தில் இவர் திரைப்பட பின்னணி பாடகராக அறிமுகமாகி "சீனா தானா டோய்" என்ற பாடலை பாடினார். கருணாஸ் இவரை படத்தின் இயக்குநர் சரண் மற்றும் இசை அமைப்பாளர் பரத்வாஜ் ஆகியோரிடம் பரிந்துரை செய்த பின்னர் இவருக்கு இந்த வாய்ப்பு கிடைத்தது. பாடல் வெற்றியாள் இவர் பிரபலமானார். விரைவில் இவர் *தேவதையைக் கண்டேன்* (2004) படத்திற்காக "விளக்கு ஒண்ணு", *கற்க கசடற* படத்தில் "ஆலப்புழா அம்மணி அல்லோ", *ஆறு* (2005 ) படத்தில் "பிரியா விடு மாமு", *சண்டை* (2008) படத்தில் "வாடி என் கப்பக் கிழங்கே" *பாண்டி* (2008) படத்தில் "ஆடியடங்கும்" போன்ற பிற படங்களில் பாடினார். திரைப்படங்களில் படுவதுடன், கிரேஸ் பெரும்பாலும் மேடை நிகழ்ச்சிகளிலும் பாடிவந்தார்.  
கிரேஸ் படங்களில் நடிகையாகவும் பணியாற்றியுள்ளார், குறிப்பாக *திருவிளையாடல் ஆரம்பம்* (2006) மற்றும் *கதகளி* (2016) ஆகிய படங்களில் துணை வேடங்களில் தோன்றினார்.
# கிரேஸ் கருணாஸ்

## தனிப்பட்ட வாழ்க்கை

கிரேஸ் நடிகரும் அரசியல்வாதியுமான கருணாசை மணந்தார், அவரின் படங்களில் பெரும்பாலும் பாடகியாக பணியாற்றியுள்ளார். இந்த இணையரின் மகனான கென் *அழகு குட்டி செல்லம்* (2016) படத்தில் நடிகராக அறிமுகமாகி படங்களில் நடித்துள்ளார்.
# கிரேஸ் கருணாஸ்

## குறிப்பிடத்தக்க இசைப்பாடல்கள்

| 2004 | "சீனா தானா டோய்" | *வசூல்ராஜா எம்.பி.பி.எஸ்* | பரத்வாஜ் |  |
| --- | --- | --- | --- | --- |
| 2004 | "விளக்கு ஒண்ணு" | *தேவதையைக் கண்டேன்* | தேவா |  |
| 2005 | "ஆலப்புழ அம்மணி அல்லோ" | *கற்க கசடற* | பிரயோக் |  |
| 2005 | "ஃப்ரீயா விடு மாமு" | *ஆறு* | தேவி ஸ்ரீ பிரசாத் |  |
| 2008 | "வாடி என் கப்பக் கெழங்கே" | *சண்டை* | தினா |  |
| 2008 | "ஆடியடங்கும்" | *பாண்டி* | ஸ்ரீகாந்த் தேவா |  |
| 2016 | "திட்டாதே" | *திருநாள்* | ஸ்ரீகாந்த் தேவா |  |
| 2016 | "தத்தலக்கா" | *எனக்கு இன்னொரு பெயர் இருக்கு* | ஜி. வி. பிரகாஷ் குமார் | } |
# கிரேஸ் கருணாஸ்

## திரைப்படவியல்

- *திருவிளையாடல் ஆரம்பம்* (2006)
- *கதகளி* (2016)
# டாக்கா அணு சக்தி மையம்

**டாக்கா அணு சக்தி மையம்** (*Atomic Energy Centre, Dhaka*) வங்காளதேசத்தின் மிகப்பழமையான அணு ஆராய்ச்சி நிலையமாகும். இம்மையம் வங்காளதேசத்தின் டாக்கா நகரில் அமைந்துள்ளது. டாக்கா பல்கலைக்கழக வளாகத்திற்குள் அமைந்துள்ள இம்மையம் வங்காளதேச அணுசக்தி ஆணையத்தின் நிர்வாகக் கட்டுப்பாட்டில் இயங்குகிறது
# டாக்கா அணு சக்தி மையம்

## வரலாறு

டாக்கா அணு சக்தி மையம் 1964 ஆம் ஆண்டு டிசம்பர் மாதம் கட்டி முடிக்கப்பட்டது. 1965 ஆம் ஆண்டு ஏப்ரல் மாதம் 27 ஆம் தேதியன்று பாக்கித்தான் அணுசக்தி ஆணையகத்தால் முறையாகத் திறந்துவைக்கப்பட்டது. இங்கு 5000 கியூரி அளவு கோபால்ட்-60 காமாகதிர் வீச்சு மூலமும், ஐபிஎம் 1620 கணினியும், வான்டிகிராஃப் நிலை மின்னியற்றி வசதியும் இருந்தன. 1971 ஆம் ஆண்டு டிசம்பர் மாதம் 16 ஆம் தேதி வங்காள தேசத்தின் விடுதலைப் போர் முடிவடைந்து நாடுசுதந்திரநாடாகமாறியது. 1972 ஆம் ஆண்டு மார்ச்சு மாதம் 3 ஆம் தேதியன்று கல்வி மற்றும் கலாச்சார அமைச்சகத்திலிருந்து அணு விவகாரங்களுக்குப் பொறுப்பான ஒரு விஞ்ஞானி சிறப்பு அதிகாரியாக நியமிக்கப்பட்டார். 1973 ஆம்ஆண்டு பிப்ரவரி மாதம் 27 ஆம் தேதியன்று குடியரசுத் தலைவர் உத்தரவின் மூலம் வங்காள தேச அணுசக்தி ஆணையம் அமைக்கப்பட்டு அதன் கீழ் இம்மையம் கொண்டு வரப்பட்டது. ஈரடோம் -24 மற்றும் ஈரடோம் -38 என்ற பெயர்களில் அதிக மகசூல் தரும் இரண்டு அரிசிவகைகள் மற்றும் ஐப்ரோசோல் என்ற ஓர் உயர் விளைச்சல் பயிரினம் ஆகியனவற்றை இம்மையம் உருவாக்கியது. கதிர்வீச்சு மற்றும் மருத்துவ உபகரணங்களின் நோய் நுண்மிகளை ஒழிப்பதன் மூலம் உணவைப் பாதுகாக்கும் வழி முறைகளை இந்த மையம் ஆய்வு செய்தது.
# இந்தியாவில் நகர்ப்புற ஒருங்கிணைப்புகளின் பட்டியல்

**புவியியல் பரப்பளவில் இந்தியா** ஏழாவது பெரிய நாடாகும், இது 1.2 பில்லியனுக்கும் அதிகமான மக்களைக் கொண்ட இரண்டாவது அதிக மக்கள் தொகை கொண்ட நாடு. இந்தியா இருபத்தி எட்டு மாநிலங்களையும் ஒன்பது யூனியன் பிரதேசங்ண்டுள்ளது . இது 17.5 க்கு ஒரு வீடு&nbsp;உலக மக்கள் தொகையில் சதவீதம்.  
பிரித்தானியாவின் இந்தியாவில் முதல் மக்கள் தொகை கணக்கெடுப்பு 1872 இல் நடத்தப்பட்டது. 1951 முதல், ஒவ்வொரு 10 வருடங்களுக்கும் ஒரு கணக்கெடுப்பு மேற்கொள்ளப்படுகிறது. இந்தியாவில் மக்கள் தொகை கணக்கெடுப்பு உள்துறை அமைச்சகத்தின் கீழ் உள்ள பதிவாளர் ஜெனரல் மற்றும் மக்கள் தொகை கணக்கெடுப்பு ஆணையரின் அலுவலகத்தால் மேற்கொள்ளப்படுகிறது, இது ஒரு மத்திய அரசு நடத்தும் மிகப்பெரிய நிர்வாக பணிகளில் ஒன்றாகும்.  
சமீபத்திய மக்கள்தொகை புள்ளிவிவரங்கள் இந்தியாவின் 2011 மக்கள் தொகை கணக்கெடுப்பின் தரவை அடிப்படையாகக் கொண்டவை. இந்தியாவில் 641,000 மக்கள் வசிக்கும் கிராமங்கள் மற்றும் 72.2 உள்ளன&nbsp;மொத்த மக்கள் தொகையில் ஒரு சதவீதம் இந்த கிராமப்புறங்களில் வசிக்கின்றனர். அவற்றில் 145,000 கிராமங்களில் 500-999 நபர்களின் மக்கள் தொகை உள்ளது; 130,000&nbsp;கிராமங்களின் மக்கள் தொகை அளவு 1000–1999 மற்றும் 128,000 ஆகும்&nbsp;கிராமங்கள் 200-499 மக்கள்தொகை கொண்டவை. 3,961 உள்ளன&nbsp;10,000 மக்கள் தொகை கொண்ட கிராமங்கள்&nbsp;நபர்கள் அல்லது அதற்கு மேற்பட்டவர்கள். 1991-2001 தசாப்தத்தில், முக்கிய நகரங்களுக்கு இடம்பெயர்வு நகர்ப்புற மக்கள்தொகையை விரைவாக அதிகரித்தது. நகர்ப்புறங்களில் வாழும் இந்தியர்களின் எண்ணிக்கை 1991 ஆயினும், 2001 ஆம் ஆண்டில், 70% க்கும் அதிகமானோர் கிராமப்புறங்களில் வாழ்ந்தனர். 2011 மக்கள்தொகை கணக்கெடுப்பின்படி, அங்கு 317 இருந்தன மக்கள் தொகையில் 100000 க்கும் மேற்பட்ட இந்தியாவில் நகரங்களில், உடன் மும்பை, தில்லி மற்றும் கொல்கத்தா 10 மில்லியன் கொண்ட மக்கள்தொகை இந்திய மக்கள் தொகையில் சுமார் 20 சதவீதம் இந்த நகரங்களில் வசித்து .
# மிர்மெகோபாகி

**மிர்மெகோபாகி** (*Myrmecophagy*) என்பது கரையான் அல்லது எறும்பு<nowiki/>களை உணவாக உண்ணும் நடத்தை ஆகும். பெரும்பாலும் பூச்சிகளை உணவாக உட்கொள்ளும் விலங்குகள் கறையான்களையும் எறும்புகளையும் உண்ணுகின்றன. மிர்மெகோபாகி என்றால் "எறும்பு உண்ணுதல்" (பண்டைய கிரேக்கம்: **' , "எறும்புகள்" மற்றும் **' , "சாப்பிடுவது") என்பதும். கறையான்கள் உண்ணுபதை டெர்மிட்டோபாகி என்கின்றனர். எவ்வாறாயினும், இந்த இரண்டு பழக்கவழக்கங்களும் பெரும்பாலும் ஒன்றுடன் ஒன்று சார்ந்தது. ஏனெனில் இந்த இரண்டு சமூக பூச்சிகளும் பெரும்பாலும் எண்ணிக்கையில் அதிகமாகவும் அடர்த்தியான மக்கள்தொகையினையும் கொண்ட கூடுகளில் வாழ்கின்றன. இந்தப் பண்பினை வேட்டையாடும் விலங்குகள் பயன்படுத்திக்கொள்கின்றன.